 Asociácia zamestnávateľských zväzov a združení SR

**Materiály na rokovanie HSR SR**

**Dňa 27. februára 2017**

 **č. 1)**

**Stanovisko**

**k Správe o priebehu a výsledkoch predsedníctva Slovenskej republiky**

**v Rade Európskej únie**

**Všeobecne k návrhu:**

Materiál **Správa o priebehu a výsledkoch predsedníctva SR v Rade Európskej únie** (SK PRES) sa na rokovanie vlády SR predkladá podľa bodu B.2. uznesenia vlády SR č. 672/2015. Správa komplexne hodnotí výsledky prvého predsedníctva SR v Rade EÚ z obsahového a organizačno-logistického hľadiska.

Dokument je rozdelený do piatich nasledovných častí:

I. Kontext predsedníctva SR v Rade EÚ – táto časť tvorí úvod dokumentu, hodnotí situáciu, v ktorej Slovenská republika prebrala svoje historicky prvé predsedníctvo v Rade EÚ a informuje o najdôležitejších konkrétnych výsledkoch.

II. Bratislavský samit – druhá časť je hodnotením najvýznamnejšieho podujatia slovenského predsedníctva – Bratislavského samitu, ktorý je začiatkom tzv. bratislavského procesu.

III. Vyhodnotenie obsahových priorít slovenského predsedníctva v Rade EÚ – ide o časť hodnotenia programu slovenského predsedníctva, ktorá sumarizuje jeho konkrétne výsledky v štyroch prioritných oblastiach:

*Hospodársky silná Európa*

 *Moderný jednotný trh*

 *Udržateľná migračná a azylová politika*

*Globálne angažovaná Európa*

IV. Zabezpečenie výkonu SK PRES z organizačného, koordinačného, personálneho, komunikačného a prezentačného hľadiska – ide o časť materiálu, ktorá sa týka organizačno-logistického zabezpečenia predsedníctva, vrátane rozpočtu SK PRES.

V. Záver

Súčasťou dokumentu sú dve prílohy: prvou je Hodnotenie SK PRES podľa zložení Rady, ktoré poskytuje detailnejší prehľad o výsledkoch predsedníctva v oblastiach podľa jednotlivých zložení Rady a druhou je Prehľad podujatí na Slovensku.

Materiál nemá priamy vplyv na verejné financie, hospodársku a podnikateľskú sféru, životné prostredie a zamestnanosť.

**Stanovisko AZZZ SR :**

AZZZ SR berie predložený materiál na vedomie.

**Záver :**

AZZZ SR odporúča materiál na ďalšie legislatívne konanie.